1. FC Slovácko

**1. FC Slovácko** (do roku 2004 **1. FC Synot**) je český futbalový klub sídliaci v meste Uherské Hradiště. Klub momentálne hrá v Gambrinus lige.

## Dejiny
Klub vznikol 1. júla 2000 ako *1. FC Synot* zlúčením odvekých rivalov *1. FC Synot* zo Starého Města a *FC Synot Slovácká Slavia Uherské Hradiště* z Uherského Hradišťa.

### Dejiny klubu zo Starého Města

Klub v Starom Měste bol založený v roku 1927 ako *SK Staré Město*. V 30. rokoch potom v meste pôsobili celkom 4 kluby: *SK*, *Orel*, *Rudá hvězda* a *Viktoria*. V roku 1948 sa klub premenoval na *Sokol Staré Město*, o 5 rokov neskôr potom na *Jiskra Staré Město*. Do roku 1978, kedy postúpil do divízie, sa klub pohyboval v krajských súťažiach. V roku 1993 opustil klub Jiskru a premenoval sa na *SFK Staré Město*, o rok neskôr sa v staromestskom futbale začala angažovať firma *Synot* a po fúzii občianskeho združenia s ňou, dostal klub názov *FC Synot Staré Město*. Od začiatku 80. rokov až do postupu do 2. ligy v roku 1997 pôsobil klub na 3. najvyššej úrovni, či už to bola II. ČNL alebo MSFL. V roku 2000 potom Synot postúpil do 1. ligy a došlo k zlúčeniu so Slováckou Slaviou Uherské Hradiště.

### Dejiny klubu z Uherského Hradišťa

Futbal v Uherskom Hradišti sa začal hrať okolo roku 1894, prvý organizovaný klub, *Český fotbalový klub Uherské Hradiště*, bol založený na začiatku storočia. Po niekoľkých rokoch zmenil názov na *AC Slovácká Slavia Uherské Hradiště*, ktorý mu vydržal až do roku 1948, kedy sa premenoval na *SK Slovácká Slavia Uherské Hradiště* a následne na *Sokol Slovácká Slavia Uherské Hradiště*. Ďalšia zmena názvu sa uskutočnila o päť rokov neskôr, a to na *TJ Spartak Hradišťan Uherské Hradiště*. V roku 1961 prišiel úspech v podobe postupu do 2. ligy, kde klub vydržal 4 roky, počas ktorých sa premenoval na *TJ Slovácká Slavia Uherské Hradiště*. Nasledujúcich 28 rokov s výnimkou rokov 1981–1983 hral 3. najvyššiu súťaž. V roku 1993 vystúpil futbalový oddiel z TJ a vznikla akciová spoločnosť *FC TIC Slovácká Slavia Uherské Hradiště*. V nasledujúcom roku sa podarilo postúpiť do druhej ligy, ktorú Slovácká Slavia hneď v prvej sezóne vyhrala a zaznamenala tak historický úspech v podobe postupu do 1. ligy. Tam však skončila posledná a zostúpila. Pretože firma TIC mala finančné problémy, odstúpila z futbalového klubu a miesto nej prišla v roku 1995 firma JOKO, čo znamenalo zmenu názvu na *FC JOKO Slovácká Slavia Uherské Hradiště*. Ani tej sa však nepodarilo finančne stabilizovať klub, a tak nasledoval zostup až do divízie, od roku 1997 už bez „JOKO“ v názve, a zlúčený so staroměstským klubom.

### Spoločné dejiny
Hneď prvú sezónu po postupe do prvej ligy nový klub *1. FC Synot* vybojoval miesto v Intertoto Cupe, v ktorom došiel do 2. kola. Synot mal ambície bojovať o najvyššie priečky v lige. V októbri roku 2003 bol otvorený nový štadión (Městský fotbalový stadion) s kapacitou 8 121 (6 371 krytých) miest. Moderný štadión v Uherskom Hradišti tak nahradil malý zastaraný štadión Širůch, na ktorom sa hralo v Starom Městě. Po korupčnej afére v českom futbale v sezóne 2003/04 ale klub opustila firma Synot, ten sa premenoval na *1. FC Slovácko* a s finančnými problémami v sezóne 2006/07 zostúpil z 1. Gambrinus ligy. Ihneď po zostupe, v júni 2007, klub znovu zmenil majiteľa, a mal tak ambície rýchle sa vrátiť späť do 1. ligy.

## Historické názvy
* 2000 — **1. FC Synot** (1. FC Synot, a.s.) - vznikol zlúčením FC Synot Staré Město s FC Synot Slovácká Slavia Uherské Hradiště
* 2004 — **1. FC Slovácko** (1. FC Slovácko, a.s.)

### Umiestenie v 1. lige
* 2000/01: 11. miesto, 37 bodov
* 2001/02: 11. miesto, 36 bodov
* 2002/03: &nbsp; 8. miesto, 40 bodov
* 2003/04: &nbsp; 5. miesto, 48 bodov
* 2004/05: 13. miesto, 32 bodov
* 2005/06: &nbsp; 7. miesto, 38 bodov
* 2006/07: 16. miesto, 19 bodov
* 2009/10: 14. miesto, 30 bodov
* 2010/11: 12. miesto, 31 bodov

### Umiestenie v 2. lige
* 2007/08: 5. miesto, 48 bodov
* 2008/09: 9. miesto, 39 bodov

## Medzinárodné pohárové stretnutia

## Slováci pôsobiaci v súčasnosti v klube
* brankár Miroslav Filipko
* obranca Tomáš Košút
* stredopoliar Miroslav Poliaček

## Bývalí známi hráči
* Martin Abraham
* Tiago Bernardi
* Lubomír Blaha
* Petr Čoupek
* Libor Došek
* Richard Dostálek
* Petr Dragoun
* Ivan Dvořák
* Milan Ivana
* Lukáš Jarolím
* Michal Kadlec
* Michal Kolomazník
* Daniel Kolář
* Jiří Koubský
* Lukáš Kubáň
* Ondřej Kúdela
* Mario Lička
* Michal Meduna
* Milan Petržela
* Zbyněk Pospěch
* Jan Rajnoch
* Marek Střeštík
* Vít Valenta
* Csaba Horváth

## Externé odkazy
* Oficiálne stránky klubu
* Stránky fanclubu 1. FC Slovácko
* Stránky ultras 1. FC Slovácko


Kategória:České futbalové kluby